钦定古今图书集成/明伦汇编/氏族典/第203卷 > 高百年
## 钦定古今图书集成/明伦汇编/氏族典/第203卷 > 高百年

按《北齐书乐陵王百年传》：“乐陵王百年，孝昭第二子
也。孝昭即位，立为皇太子。帝临崩，遗诏传位于武成，
并有手书。其末曰：‘百年无罪，汝可以乐处置之，勿学
前人’。大宁中，封乐陵王。博陵人贾德胄教百年书，百
年尝作数敕字，德胄封以奏。帝怒，召百年。百年被召，
自知不免，割带玦留与妃斛律氏，见帝于元都苑凉”
风堂，使百年书敕，字验与德胄所奏相似，遣左右乱
捶击之。又令人曳百年绕堂，且走且打，所过处血皆
遍地，气息将尽，曰：“乞命，愿与阿叔作奴。”遂斩之，弃诸
池，池水尽赤。于后园亲看埋之。妃把玦哀号不肯食，
月馀亦死。玦犹在手，拳不可开，时年十四。其父光自
劈之乃开。后主时，诏以襄成王子白“泽袭爵乐陵王。”
齐亡入关，徙蜀，死。